Բոլորս էլ երազում ենք այն մասին, որ մեր ամուսինները շատ փող վաստակեն, ու ապահովեն ընտանիքին: Իսկ ի՞նչ ենք մենք անում դրա համար: Սղոցում ենք, խորհուրդներ տալիս, քննադատում, համեմատում հարեւանի հետ, ով Լեքսուս ունի: Եվ այդ ամենը ոչ մի արդյունք չի տալիս: Բացի դրանից դա մեզ էլ է զրկում հանգստից ու երջանկությունից: Բայց մեկ ուրիշ ճանապարհ էլ կա՝ ճանապարհ դեպի սեր: Ինքն իր ներսում ստեղծելով կանացիության արժեքը, գտնվելով սիրո ու խաղաղության հոգեվիճակում՝ կինը բնազդաբար սկսում է իրեն ճիշտ պահել՝ ոչ թե քննադատել, այլ ոգեշնչել ամուսնուն, ոչ թե անհանգստանալ փողի մասին, այլ հավատալ ամուսնու հաջողությանը: Գտնվելով մոր հետ կոնֆլիկտի մեջ՝ չի կարելի հասկանալ, թե ինչ հսկայական ներքին ուժ է տալիս իսկական սերը՝ համբերատար ու ամենագութ: Մոր հետ նույնիսկ պարզապես սառը ու լարված հարաբերություններն արդեն իսկ արգելափակում են կանացի եռանդի հոսքը դեպի մեր հոգի: